
ระเบียบวาระการประชุม
สภาเทศบาลตำบลหนองพ้อ สมัยสามัญ สมัยแรก ประจำปี 2553 (ครั้งที่ 1)
วันพฤหัสบดี ที่  11  กุมภาพันธ์  2553 เวลา 09.30 น.
ณ ห้องประชุมสภาเทศบาลตำบลหนองพ้อ
*****************

ระเบียบวาระที่  1		เรื่องที่ประธานแจ้งให้ที่ประชุมทราบ
				
ระเบียบวาระที่  2		เรื่องรับรองรายงานการประชุมสภาเทศบาลตำบลหนองพ้อ สมัยสามัญ
				สมัยที่ 4 ประจำปี 2552 (ครั้งที่ 1)  เมื่อวันที่ 30  พฤศจิกายน  2552

ระเบียบวาระที่  3		ญัตติขออนุมติโอนงบประมาณรายจ่าย ประจำปีงบประมาณ พ.ศ. 2553

ระเบียบวาระที่  4		ญัตติอื่น ๆ (ถ้ามี)






************************
















เริ่มประชุมเวลา 09.30 น.
			นายสมหมาย  ทองขาว ปลัดเทศบาล ได้ตรวจสอบจำนวนสมาชิกที่มาประชุม ครบองค์ประชุม เรียนเชิญนายสุชาติ  เทพโนรา ประธานสภาฯ เป็นประธานในที่ประชุม กล่าวเปิดการประชุม และดำเนินการประชุมตามระเบียบวาระการประชุม ดังนี้
ระเบียบวาระที่  1	เรื่องที่ประธานแจ้งให้ที่ประชุมทราบ
ประธานสภาฯ		มีเรื่องที่จะแจ้งให้ทราบ 2 เรื่อง 
			   1. การคัดเลือกนักเรียนตามโครงการเด็กดีศรีท้องถิ่น จำนวน 1 ทุน ขอให้เป็นที่เข้าใจตรงกันว่า
การคัดเลือกนักเรียนตามโครงการดังกล่าว โดยจะมีคณะกรรมการคัดเลือกจำนวน 7 คน ประกอบด้วยสมาชิกสภาเทศบาล จำนวน 3 คน คือ นายสุชาติ  เทพโนรา นายสุพัฒน์  หนูจีนเส้ง และนายพริ้ม  จอนนุ้ย ผู้แทนครูอาวุโสในท้องถิ่น จำนวน 1 คน คือ นายสุเมธ  วรกาญจนานนท์ ผู้อำนวยการสถานศึกษา จำนวน 2 คน คือ นายสงัด  ล่องพล นายชะเวง  ตั้งไล่ และผู้ทรงคุณวุฒิในท้องถิ่นจำนวน 1 คน คือ นายพันธ์ศักดิ์  ยุตตานนท์ ซึ่งการพิจารณาคัดเลือกจะดำเนินการคัดเลือกในวันที่ 15 กุมภาพันธ์ 2553 เวลา 13.30 น. ณ  ห้องประชุมเทศบาลตำบลหนองพ้อ จึงประชาสัมพันธ์ให้	ทราบทั่วกัน
			   2. การแข่งขันกีฬาท้องถิ่นสัมพันธ์ และเทศบาลสัมพันธ์ ทางเทศบาลตำบลหนองพ้อของเรา ได้จัด
			ส่งนักกีฬาเข้าร่วมแข่งขันเฉพาะกีฬาท้องถิ่นสัมพันธ์ ซึ่งทางองค์การบริหารส่วนตำบลชะมวงเป็น
			เจ้าภาพจึงขอความร่วมมือสมาชิกสภาทุกท่านเข้าร่วมกิจกรรมด้วย
ระเบียบวาระที่  2	เรื่องรับรองรายงานการประชุมสภาเทศบาลตำบลหนองพ้อ สมัยสามัญ สมัยที่ 4 
			ประจำปี 2552 (ครั้งที่ 1)  เมื่อวันที่ 30  พฤศจิกายน  2552
มติที่ประชุม		เห็นชอบ
ระเบียบวาระที่  3	ญัตติขออนุมัติโอนงบประมาณรายจ่าย ประจำปีงบประมาณ พ.ศ. 2553 
ประธานสภาฯ		ซึ่งหลักการและเหตุผลขอเชิญปลัดซึ่งปฏิบัติหน้าที่นายกเทศมนตรีตำบลหนองพ้อเสนอต่อสภาเพื่อ
			พิจารณา
ปลัดเทศบาล		ขอบคุณประธานสภา สมาชิกสภาทุกท่าน ผมขอเสนอญัตติในฐานะปฏิบัติหน้าที่นายกเทศมนตรี
			ตำบลหนองพ้อ
				งบประมาณรายจ่ายประจำปีงบประมาณ พ.ศ. 2553 ในส่วนกองช่างบางรายการไม่ได้ตั้ง
			งบประมาณไว้ จึงมีความจำเป็นต้องโอนเปลี่ยนแปลงงบประมาณรายจ่ายบางรายการ จึงมีความ
			จำเป็นต้องโอน และแก้ไขเปลี่ยนแปลงคำชี้แจงงบประมาณรายจ่าย ดังนี้
				ตั้งจ่ายรายการใหม่ ด้านการเศรษฐกิจ แผนงานการพาณิชย์ งานกิจการประปา รายจ่าย
			เพื่อการลงทุน หมวดค่าครุภัณฑ์ที่ดินและสิ่งก่อสร้าง ค่าครุภัณฑ์ ประเภท ครุภัณฑ์อื่น ตั้งไว้
			17,500.- บาท เพื่อจ่ายเป็นค่าเครื่องสูบน้ำแบบจมน้ำ (ปั๊มซัมเมิร์ส) ขนาด 1.5 แรงม้า (HP) จำนวน
			1 เครื่อง ตั้งจ่ายจากเงินอุดหนุนทั่วไป ปรากฏในแผนงานพาณิชย์ (งานกิจการประปา) รวมโอนเพิ่ม
			จำนวน 17,500.- บาท โอนลด ด้านรายจ่ายงบกลาง แผนงานงบกลาง งานงบกลาง ประเภท ราย
			จ่ายตามข้อผูกพัน เงินทุนเพื่อการศึกษาระดับปริญญาตรี จำนวน 17,500.- บาท ตั้งจ่ายจากเงิน
			อุดหนุนทั่วไป ปรากฏในแผนงานงบกลาง รวมโอนลดจำนวน 17,500.- บาท

ปลัดเทศบาล			หลักการ ขออนุมัติโอนงบประมาณรายจ่ายประจำปีงบประมาณ พ.ศ. 2553 เป็นเงิน
			จำนวน 17,500.- บาท เพื่อจ่ายเป็นค่าเครื่องสูบน้ำแบบจมน้ำ (ปั๊มซัมเมิร์ส) ขนาด 1.5 แรงม้า(HP)
			จำนวน 1 เครื่อง
				เหตุผล ด้วยเทศบาลตำบลหนองพ้อ ได้รับแจ้งจากผู้ใช้น้ำประปาหมู่ที่ 3 บ้านหน้าวัด 			ประปาเกิดชำรุดใช้การไม่ได้ ซึ่งทางเทศบาลตำบลหนองพ้อ ได้ประสานให้กองช่างเข้าไปดำเนินการ
			สำรวจความเสียหายเบื้องต้นแล้ว ปรากฏว่าเครื่องสูบน้ำแบบจมน้ำ (ปั๊มซัมเมิร์ส) ชำรุด เสียหายไม่
			สามารถใช้การได้ ทำให้ราษฎรผู้ใช้น้ำและผู้ประกอบการร้านค้าในหมู่ที่ 3 บ้านหน้าวัด ได้รับความ
			เดือดร้อนเรื่องน้ำเพื่อการอุปโภค – บริโภค ประกอบกับในขณะนี้เข้าสู่สภาวะหน้าแล้งถ้าหากปล่อย
			ไว้โดยที่ไม่ได้รับการแก้ไขจะทำให้ราษฎรประสบปัญหาเรื่องน้ำเพื่อการอุปโภค – บริโภคมากยิ่งขึ้น
			ดังนั้น จึงมีความจำเป็นอย่างยิ่งที่จะต้องดำเนินการแก้ไขระบบประปาให้สามารถใช้การได้โดยด่วน
			โดยการจัดซื่อเครื่องสูบน้ำแบบจมน้ำ (ปั๊มซัมเมิร์ส) ขนาด 1.5 แรงม้า (HP) จำนวน 1 เครื่อง 			ทดแทนเครื่องสูบน้ำที่ชำรุด เสียหาย เพื่อแก้ไขปัญหาความเดือดร้อนให้กับราษฎรต่อไป จึงเสนอ
			สภาเทศบาลตำบลหนองพ้อ เพื่อโปรดพิจารณาอนุมัติ ขอบคุณมากครับ
ประธานสภาฯ		ขอบคุณปลัด ซึ่งได้นำเรียนเสนอโอนงบประมาณ เพื่อแก้ไขปัญหาความเดือดร้อนเรื่องน้ำให้กับ
			ราษฎรหมู่ที่ 3 โดยโอนลดในส่วนของด้านรายจ่ายงบกลาง ประเภทรายจ่ายตามข้อผูกพัน เงินทุน
			เพื่อการศึกษาระดับปริญญาตรี จำนวน 17,500.- บาท เพื่อนำไปจ่ายเป็นค่าเครื่องสูบน้ำแบบจมน้ำ 
(ปั๊มซัมเมิร์ส) ขนาด 1.5 แรงม้า (HP) จำนวน 1 เครื่อง สมาชิกท่านใดที่จะอภิปรายเกี่ยวกับการขอ
อนุมัติโอนงบประมาณรายจ่าย ประจำปีงบประมาณ พ.ศ. 2553 เป็นเงินจำนวน 17,500.- บาท เพื่อ
จ่ายเป็นค่าเครื่องสูบน้ำแบบจมน้ำ (ปั๊มซัมเมิร์ส) เชิญครับ
นายปรีชา  ชาญเมธี	เรียนประธานสภา สมาชิกสภา ผมนายปรีชา  ชาญเมธี ส.ท.เขต 2  ผมมีความยินดีที่ทางฝ่ายปลัด
			และกองช่างที่เห็นความเดือดร้อนของชาวบ้าน และเห็นด้วยที่เราทุกคนช่วยกันดูแลและแก้ปัญหา
			ความเดือดร้อนให้กับชาวบ้าน ขอบคุณครับ
นายพริ้ม  จอนนุ้ย		เรียนประธานสภา สมาชิกสภา ผมนายพริ้ม  จอนนุ้ย ส.ท.เขต 1 ยินดีและเห็นด้วยที่ทางเทศบาล
			ของเราได้แก้ไขความเดือดร้อนของชาวบ้านได้เป็นอย่างดี ผมยินดีที่จะช่วยเหลือ ขอบคุณครับ
ประธานสภาฯ		สมาชิกท่านอื่น เชิญครับ ถ้าไม่มี ขอมติอนุมัติโอนงบประมาณรายจ่ายประจำปีงบประมาณ 
พ.ศ. 2553 เพื่อจัดซื้อเครื่องสูบน้ำแบบจมน้ำ (ปั๊มซัมเมิร์ส) จำนวน 1 เครื่อง
			งบประมาณ 17,500.- บาท โปรดยกมือ
				อนุมัติ			8	เสียง
				ไม่อนุมัติ				ไม่มี
				งดออกเสียง		1	เสียง
			สรุปมติขออนุมัติโอนงบประมาณรายจ่ายประจำปีงบประมาณ พ.ศ. 2553 ที่ประชุมมีมติอนุมัติ
			ให้ตามที่เทศบาลตำบลหนองพ้อเสนอ
				อนุมัติ			8	เสียง
				ไม่อนุมัติ				ไม่มี
				งดออกเสียง		1	เสียง

ระเบียบวาระที่  4	เรื่องอื่น ๆ
ประธานสภาฯ	ขอเชิญสมาชิกสภาได้นำเรียนชี้แจงหรือแนะนำเกี่ยวกับปัญหาเพื่อนำเสนอฝายบริหารได้นำไป
	ปรับปรุงแก้ไขต่อไป
นายปรีชา  ชาญเมธี	เรียนประธานสภา สมาชิกสภา ผมนายปรีชา  ชาญเมธี ส.ท.เขต 2 คงจะเป็นคำถามเกี่ยวกับการออกเทศบัญญัติ เรื่องปัญหาเป็ดไล่ทุ่ง ว่าขณะนี้ดำเนินการไปถึงไหนแล้ว
นายพริ้ม  จอนนุ้ย	เรียนประธานสภา สมาชิกสภา ผมพริ้ม  จอนนุ้ย ส.ท.เขต 1 ที่ผมเสนอครั้งก่อน เรื่องรถบรรทุก มีวิธีการแก้ไขอย่างไรที่จะช่วยลดปัญหาความเดือดร้อนของชาวบ้าน
นายอำพล  นิ่มชะนา	เรียนประธานสภา สมาชิกสภา ผมนายอำพล  นิ่มชะนา ส.ท.เขต 2 ปัญหาเรื่องไฟฟ้าสาธารณะช็อตแล้วทำให้ไฟฟ้าดับ ชาวบ้านได้มาร้องเรียนกับผมว่าให้ดำเนินการให้ด้วย โดยผมขอให้ทางเทศบาลได้ดำเนินการแก้ไขปัญหาดังกล่าวให้กับชาวบ้าน ม.7 บ้านหัวพรุ ด้วย ขอบคุณครับ
นายนิยม  แก้วชูแสง	เรียนประธานสภา สมาชิกสภา ผมนายนิยม  แก้วชูแสง ส.ท.เขต 1 ชาวบ้านร้องเรียนเกี่ยวกับไฟฟ้าที่เพิ่มเติม ว่าภายในหมู่บ้านบางจุดยังมืดอยู่ ฝากฝ่ายบริหารช่วยแก้ไขปัญหาให้ด้วย
ประธานสภาฯ	ท่านอื่นเชิญครับ ถ้าไม่มีถึงคิวปลัดที่จะตอบข้อซักถาม เรียนเชิญครับ
ปลัดเทศบาล	เรียนประธานสภา สมาชิกสภา ผมขอตอบข้อซักถามและปัญหาต่าง ๆ เป็นข้อ ๆ 
1. ปัญหาเรื่องเป็ดไล่ทุ่ง ตอนนี้ยังไม่ได้ดำเนินการ เพราะในช่วงที่ผ่านมาติดภารกิจอยู่กับ
การเลือกตั้ง ประกอบกับเทศบัญญัติไปติดอยู่ที่อำเภอประมาณ 2 เดือน นายอำเภอไม่อนุมัติ ผมได้
พูดคุยกับท่านนายอำเภออธิบายเหตุผลและความจำเป็นที่จะต้องมีการออกเทศบัญญัติ เมื่อนาย
อำเภอพิจารณาอนุมัติเทศบัญญัติดังกล่าว จึงเสนอไปยังผู้ว่าราชการจังหวัดลงนาม แต่ขณะนี้ยังไม่
ส่งกลับมายังเทศบาล หากเทศบาลได้รับจะประกาศใช้เทศบัญญัติทันที
2. รถบรรทุก เทศบาลตำบลหนองพ้อต้องออกเทศบัญญัติ เพื่อบังคับใช้ในพื้นที่ แต่ยังไม่
ได้ออก แต่ผมจะใช้วิธีพูดคุย ตักเตือนผู้ประกอบการ แก้ปัญหาก่อน ที่ผ่านมาผมจะแก้ปัญหาที่เร่งด่วนก่อน ประกอบกับผมก็เพิ่งย้ายมา แต่ผมจะแก้ปัญหาให้
3. จุดไฟฟ้าสาธารณะช็อต รายหน้าบ้านหัวพรุ หมู่ที่ 7 ผมจะเร่งดำเนินการแก้ไขให้
4. การเพิ่มจุดไฟฟ้า ในส่วนนี้งบประมาณยังไม่ได้ตั้งไว้ แต่คิดว่าสิ้นปีน่าจะมีงบประมาณ
ตามที่คาดการณ์ไว้ เพราะคาดว่าเงินอุดหนุนงวดแรกเข้ามาประมาณห้าล้านกว่าบาท งวดสองประมาณสองล้านกว่าบาท ผมอยากนำเรียนสมาชิกทุกท่านว่าขอให้ทุกท่านรวบรวมโครงการเพื่อที่จะนำเสนอได้เลย
ประธานสภาฯ		ในส่วนของปัญหาแต่ละข้อ ท่านปลัดก็ได้นำเรียนชี้แจงทุกหัวข้อแล้ว สมาชิกสภาท่านใดมีข้อเสนอ
			หรือปัญหาที่จะซักถาม เชิญครับ ถ้าไม่มีผมขอขอบคุณสมาชิกทุกท่านที่เข้าร่วมประชุมและมีมติ
อนุมัติให้โอนงบประมาณรายจ่ายประจำปีงบประมาณ พ.ศ.2553 เป็นเงินจำนวน17,500.-บาท เพื่อ
จ่ายเป็นค่าเครื่องสูบน้ำแบบจมน้ำ(ปั๊มซัมเมิร์ส)ขนาด 1.5 แรงม้า จำนวน 1 เครื่อง ผมขอปิดประชุม
			ปิดประชุมเวลา 10.50 น.
(ลงชื่อ)    สมาหมาย  ทองขาว					(ลงชื่อ)    สุชาติ  เทพโนรา
           (นายสมหมาย  ทองขาว)					          (นายสุชาติ  เทพโนรา)
	    เลขานุการสภาฯ						    ประธานสภาฯ

			



			











		


	

	
		

